佢無論日文定中文都流利，佢又有絕世嘅美貌同清透嘅歌聲，選拔爲奉天放送局新滿洲歌曲嘅歌手，中日戰爭開戰嘅遞年1938年，滿洲國嘅國策電影會社滿洲映畫協會（滿映）網羅佢做中國人專屬電影女演員，以「李香蘭」嘅名首次亮相。佢唱電影嘅主題歌造成幾大嘅風潮，作爲女演員、作爲歌手，喺日本同滿洲國都有好大人氣。而且，佢流暢嘅北京話同異國風情嘅容貌，令佢無論喺日本定喺滿洲，好多人都以爲佢係中國人嘅明星。另外，呢陣時佢同稱呼做「東方嘅瑪塔·哈里」嘅川島芳子有住份交情。